section_heading: Povijest
paragraph_text: Korijen HKPD-a je KUD "Seljačka sloga" (mjesnoj organizaciji Hrvatske seljačke sloge) osnovano 1927. godine. Kranjčević' je najstarije hrvatsko društvo u bačkom Podunavlju.Zavod za kulturu vojvođanskih Hrvata Z. Vasiljević: Rekonstrukcija Doma i otvorenje Šokačke kuće 04.siječnja 2019. (pristupljeno 26. siječnja 2019.) Neprekidno djeluje od 1947. godine. Inicijatori formiranja samostalnog kulturnog društva pod nazivom Hrvatsko kulturno društvo u Bačkom Bregu bili su Matija Tucakov, Eva Jakšić, Josip Andrašić, Matija Kolar – Knez, Kata Kulišić i Marin Tomašev – Mađenta, a osnivačka skupština je održana 5. VIII. 1947. Prvi predsjednik je bio Matija Sitarić, a tajnik Matija Jelić. Pravila Društva su potpisali predlagači Šima Rica, Marin Dekić, Marin Radičev, Martin Balažev, Antun Gorjanac, Mika Ivošev, Matija Mrvičin, Ivan Sudar, Matija Kolar – Knez i Lazar Tomašev. Nastalo je kao posljedica kulturne politike poslijeratnih vlasti i višegodišnjih aktivnosti mjesnih kulturnih pregalaca. Neposredni je pravni sljednik poslijeratnog Hrvatskog kulturnog društva iz Berega. Poslije rata nacionalizirana je zgrada mjesnoga gostioničara Adama Heima za potrebe doma kulture, a pod imenom Hrvatski kulturni dom. Uzgradu je ubrzo nasilno useljen gostioničar (današnja stara zgrada Dobrovoljnog vatrogasnog društva), a aktivnost hrvatskoga društva prenesena je u nacionaliziranu zgradu Adama Amberga, gostioničara i pekara. Zgrada je adaptirana u Omladinski kulturni dom, koji je Društvo sukoristilo do 1965. godine. Nakon manje od dvije godine uspješna rada, Društvo je zbog dekroatizacije Bačke i političkih pritisaka moralo promijeniti ime u Kulturno-prosvetno društvo, pod kojim je djelovalo do 1952. kada se ponovno moralo registrirati. Izabrano je ime pjesnika Silvija Strahimira Kranjčevića, a uzeto je na redovitoj skupštini 7. II., na inicijativu Eve Jakšić (sestre pjesnika Ante Jakšića), tadašnje ravnateljice škole i Društvo se tad prozvalo Kulturno-prosvetno društvo Silvije Kranjčević. Od 1998. godine svake godine organizira manifestaciju "Šokačko prelo".Radio Subotica Šokačko prelo u Beregu, 6. veljače 2010. i "Mikine dane" s likovnom kolonijom.<ref>Hrvatska riječ Hrvatsko nacionalno vijeće donijelo odluku o raspodjeli sredstava po natječaju za kulturu, 29. rujna 2015. (pristupljeno 23. listopada 2015.)1998. je i podignuta ljetna pozornica i spomenik Miki Ivoševu u prirodnoj veličini. Zgrada Doma je renovirana 2002. godine. 2004. je postavilo spomen-ploču na rodnu kuću pjesnika Ante Jakšića. Liberalizacijama u Srbiji stvorili su se uvjeti za povrat hrvatskog predznaka. 25. siječnja 2004. društvu je vraćen hrvatski atribut i u naziv je dodano ime Strahimir, te od onda nosi ime Hrvatsko kulturno-prosvetno društvo Silvije Strahimir Kranjčević. Premda je službeno ime društvo na srpskome, u praksi se služe hrvatskim oblikom svojega imena. God. 2005. izdana je monografija Društva. 2018. godine kupili su kuću u kojoj je Kranjčević otvorio Šokačku kuću. Potporu je dao Središnji državno ured za Hrvate izvan Republike Hrvatske. Novac su dobili na natječaju i namjenski ga upotrijebili za kupnju kuće. Nedostajući novac za plaćanje poreza darovao je bereški župnik Davor Kovačević. Šokačka kuća opremljena je kao etno kuća. HKPD namjerava u njoj priređivati i svoje programe, kao što su književne večeri i ostale sadržaje. Planiraju izgraditi i ljetnjikovac za oko 50 osoba. Namjera je otkupiti kuću književnika Ante Jakšića od njegove kćeri, koja je u Tunisu ili Alžiru. Književnikova kuća je pored kuće gdje je HKPD Kranjčević i sa Šokačkom kućom činila bi jedinstvenu cjelinu. HKPD Silvije Strahimir Kranjčević je uspostavio sveze s Klisom u Splitsko–dalmatinskoj županiji, gradićem odakle su preci ovdašnjih Hrvata. 2019. godinu žele obilježiti kao godinu 700 godina Berega, jer se Bereg prvi put spominje 1319. godine.